تران لي مكايتسلاش (ب لونݣلي Infinty Train) هو رسوم ميريكان ألفو أوين دينيس و هو كان خدم على برنامج لعرض لعادي على كرتون نتورك، دازت لحلقة تجريبية نهار 1 نونبر 2016 و بدا لبرنامج بعد ما حصلات لحلقة تجريبة على اعجاب كبير ف 5 غشت 2019 و حتال دابا يلاه عندو ثلاثا د لمواسم و سلسلة من لحلقات لقصار لبداو ف أواخر 2019. لمسلسل كيهدر على قطار ما عندوش نهاية و لي كتمشي ل بلايص مسطحين مافيهم والو، كل موسم (فلبرنامج كيقولو كتاب) كيهدر على شخصيات مختالفة لي كيحاولو اهربو من لقطار، فلموسم للول كيهدر على بنت سميتها توليب لي كتحاول تهرب مع روبوت ديالها "وان-وان" و كلبها لي كيهدر "اتيكوس"، و فلموسم ثاني كيهدر على "ام.تي" مع صاحبها جيسي و جوج لغزلات لي كيسميوهوم "آلان دراكولا". فللول، حصل لبرنامج على دعم مادي للقصة و شخصيات و لأصوات، و فللول كان غادي اكون مسلسل قصير ولكن بعد ماسلا لموسم للول، اعلنو بلي هاد سلسلة مازال غادي تستمر فمواسم جداد. توليب أولسن : بنت عندها 13 عام عزيز عليها تصمم لألعاب و لكن بعد ما تفارقو والديها تبدلات و بغات تهرب من لمشاكيل و طلاع لقطار ولاكين طلاقات بلي لقطار ما عندوش نهاية .